शॉपिंग के लिए पहले महिलाएं ही बदनाम हुआ करती थीं, लेकिन अब पुरुषों को भी ये लत लग गई है. ख़ासकर ऑनलाइन शॉपिंग के मामले में तो पुरुषों ने महिलाओं को भी पीछे छोड़ दिया है. देश के बड़े-बड़े ऑनलाइन फैशन पोर्टल्स के अनुसार, पुरुष उनके पोर्टल पर महिलाओं के मुकाबले ज़्यादा महंगी चीज़ें ख़रीदते हैं. ये अलग बात है कि महिलाओं की तुलना में पुरुष कम समय में शॉपिंग करते हैं, लेकिन शॉपिंग करते ज़रूर हैं. आज के फैशन कॉन्शियस पुरुषों के वॉर्डरोब में न स़िर्फ लेटेस्ट ट्रेंड के कपड़े होते हैं, बल्कि ढेरों एक्सेसरीज़ भी होती हैं.